Importing classic cars : business plan, execution and previous outcomes
Tång, Jukka; Garza, Eduardo (2012)
tang_jukka_garza_eduardo.pdf (1.378Mt)
Tång, Jukka
http://urn.fi/URN:NBN:fi:amk-2012121119119
Idea opinnäytetyöstä sai alkunsa syksyllä 2009, kun aloimme enemmän ja enemmän kiinnostua yrittäjyydestä ja mahdollisuudesta perustaa oma yritys. Taustoistame johtuen tuntui luontevalta että liiketoiminta voisi liittyä Meksikon ja Suomen väliseen tuontiin ja vientiin. Aluksi selailimme internetiä lähinnä mielenkiinnosta, mutta hiljalleen alkoi kypsyä ajatus että harrastuksen voisikin yhdistää liiketoimintaan.
Selasimme Meksikolaisessa internetpalvelussa myynnissä olevia klassikkoautoja, enimmäkseen Amerikkalaisia. Lähestymistapamme yhdistäisi Eduardon tuntemuksen Meksikolaisista kaupantekotavoista ja Jukan tuntemuksen ja kokemuksen Suomalaisista käytännöistä autojen katsastuksesta, myynnistä ja verotuksesta.
Uskoimme että jopa huonoimmassa tapauksessa päätyisimme melko lailla omillemme taloudellisesti, ja saisimme tärkeää kokemusta liiketoiminnasta yleisellä tasolla, sekä verotuksesta, markkinoinnista, ekonomiasta ja juridisista menettelytavoista sekä asiakirjoista. Pystyisimme hyödyntämään kahden ensimmäisen opiskeluvuoden aikana oppimiamme teoreettisia kokonaisuuksia käytännössä, oppisimme lisää, sekä saisimme mahdollisuuden kehittää jo olemassaolevia taitoja ja vahvuuksiamme.
Päätavoitteenamme on suunitella ja laskelmoida maahantuontiyritys, ja perehtyä aiheeseen syvemmin, harjoittelemalla käytännössä maahantuoden kaksi autoa. Parhaassa tapauksessa voisimme perustaa ja ylläpitää oikeaa yritystä.
Haluamme selvittää, voimmeko kilpailla Yhdysvalloista suomeen autoja tuovien yritysten kanssa, sekä saada kokonaiskuvan kyseessä olevan sektorin markkinoiden koosta sekä luonteesta.
Syyt miksi valitsimme tuontiartikkeliksi pääasiassa amerikkalaiset autot ovat faktat että Eurooppalaisten autojen tuonnista on Suomessa jopa ylitarjontaa, ja olemme itse henkilökohtaisesti enemmmän kiinnostuneita klassikkoautoista. Myös verotus- ja lakitekniset asiat puoltavat valintaamme.
Meksiko lähdemaana on mielestämme hyvä valinta, koska amerikkalaisten autojen tarjonta on siellä täysin eri tasolla kuin suomessa. Osat ja työ ovat siellä huomattavasti halvempia, joten sieltä tuotavat autot ovat keskimäärin suomalaisia vastineita parempia, ja hinnoiteltu ilman harvinaisuuslisää. Amerikkalaisten klassikkoautojen korkea hinta suomessa johtuu osittain siitä, että niitä ei uutena juurikaan tuotu maahan 1990-luvulle asti.